Rooslepa Põhjarahn
Rooslepa Põhjarahn ehk Rooslepa Põhjaserva rahn on rabakivist hiidrahn Lääne maakonnas Lääne-Nigula vallas Rooslepa külas. Kivi pikkus on 8,9 m, laius 6,8 m, kõrgus 3,6 m ja ümbermõõt 26,5 m. Rahn on korrapäratu püramiidja põhiplaani ja teravanurksete soppidega. Põhjaküljest on eraldunud neli nurgelist tükki (võimalik, et on lõhutud inimese poolt). Kivi on allpool kohati ahenev, mistõttu küljed on tugevasti eenduvad, kuid reeglina tasased. Rahn näib asuvat peaaegu maapinnal.